Posted by: Marico | 2011/10/31
Is tuberkulose ''n aanmeldbare siekte? En doen spyseniering by ''n skool en ek vermoed dat een van my assistente, wat met die kinders werk en ook met die bediening van etes help, TB mag he. Haar man is na 6 maande, pas ontslaan uit ''n TB kliniek. Sy is die afgelope 2 maande nie gesond. Het haar dr toe gestuur, met wat volgens haar ''n spasma, in die rug is. Haar pyn is agter, bo, in wat ek meen die longarea is. X-strale en bloedtoetse is gedoen en volgens haar, het sy nie TB nie. Ek het haar ''n maand siekverlof gegee, maar sy is steeds swak, maer, sweet, en voel nie lekker nie. Mag ek, terwille van die kinders met wie sy werk, aandring op ''n antwoord van die kliniek dat sy nie TB het? Wat staan my te doen?
Baie dankie vir die geleentheid om die vraag te vra
Dit sal beter wees om haar na 'n privaat dokter vir sputum toetse te neem en so vas te stel of sy wel tuberkulose het of nie. Dit is 'n aanmeldbare siekte. Dit is moontlik dat sy iets anders makeer en die dokter sal beslis met 'n diagnose kan help.